# Dizajn

### Izvor: Wikipedija

Dizajn je primjenjena umjetnost i ova riječ je prvo bila korištena kao izraz za stvaranje arhitektonskog plana kroz iterativni proces skica i maketa. Danas ova riječ koristi se za mnoga polja i njezino značenje obično označava finalizirani plan rada ili krajnji ishod provođenje nekog plana. U običnoj primjeni riječ dizajn obuhvaća sve industrijske predmete masovne proizvodnje i maloserijske proizvode, namještaj, odjeću, grafički izgled stranica magazina, izgled korisničkog zaslona na računalu.

## [uredi] Razlika između slikarstva i dizajna

U načelu i slikarstvo kao umjetnička disciplina i dizajn kao primijenjenoumjetnička disciplina bave se organizacijom vizualnih elemenata (linija, boja, oblik, i sl.) na dvodimenzionalnoj plohi (grafički dizajn, web dizajn) ili u trodimenzionalnom prostoru (industrijski dizajn). Stoga razlika između ove dvije umjetničke grane leži prije svega u kulturalnom kontekstu u kojem se pojavljuju kao osobite kreativne djelatnosti. Slikarstvo je tako umjetnička aktivnost koja se odvija unutar muzejsko-galerijskog sustava i u kojem je kao primarna naglašena slobodna razmjena umjetničkih dobara, između umjetnika i publike, odnosno zajednice. U tom smislu, slikarstvu se pripisuju kvalitete spontanosti, ekspresivnosti, intimnosti, tajanstvenosti i sl, svega onoga što naglašava njezinu nepragmatičnu, individualističku, u osnovi nepredvidivu prirodu. Suprotno tome, kulturalno značenje dizajna čvrsto je određeno njegovim mjestom u protoku simboličkog ili financijskog kapitala, što znači da se dizajn u suvremenom društvu uglavnom pojavljuje u sve složenijem komunikacijskom procesu suvremenog društva (npr. grafički dizajn novina, plakata, knjiga ili web dizajn) i u tržišnoj razmjeni između proizvođača i kupca (industrijski dizajn). U tom smislu, značenje dizajna u suvremenoj kulturi određuje se njegovom funkcionalnošću, komunikativnošću, dostupnošću i precizno određenim mjestom u protoku informacija, roba i usluga. Danas je stroga granica između dizajna i slikarstva izbrisana, budući da obje umjetničke discipline posjeduju svoj vlastiti jezik, svoju povijest i svoje čvrsto mjesto u kulturi suvremenog društva, pa se i njihove metode i rezultati preklapaju i nadopunjuju.

## [uredi] Dizajn kao umjetnost

## [uredi] Povijest dizajna

## [uredi] Vrste dizajna

U Wikimedijinu spremniku nalazi se još materijala na temu:
Dizajn

- Industrijski dizajn
- Arhitektonski dizajn
- Grafički dizajn
- Web dizajn
- Odjevni dizajn
- Dizajn - Oblikovanje upotrebnih predmeta

## [uredi] Dizajn u svijetu

## [uredi] Dizajn u Hrvatskoj

Dobavljeno iz "http://hr.wikipedia.org../../../d/i/z/Dizajn.html"

Kategorija: Umjetnost

##### Views

- Članak
- Razgovor
- Trenutna inačica

##### Traži